Համեմատութեամբ երից ձեռագիր օրինակաց զառաջկայս յերիւրեցաք զտպագիր. առաջինն բոլորագիր գրեալ յամին ՉԾԵ (1306) ՚ի Ձորոյ վանս ՉՁԱ (1332) ՚ի վանս Կուքոյ. երրորդն նօտրագիր գրեալ ձեռմամբ երանելւոյն տեառն Կոմիտասայ քահանայի։ Հանդերձ այսու ամենայնիւ խոստովանիմք, զի առ վրիպակագիր թերութեանց երեցունցս եւս օրինակաց՝ կարօտի մատեանս ուղղագրութեան ուրեք ուրեք ըստ հարազատագոյն օրինակաց, որ գտանին աներկբայապէս յազգի մերում, եւ որոց ստացօղք մարթեն շնորհապարտ իւրեանց զազգն կացուցանել՝ եթէ ոչ զայնոսիկ անպտուղս ունիցին ՚ի պահեստի։